ตุ่มรอบอวัยวะเพศชายมีผลร้ายเเรงอะไรมั้ย ต้องรักษายังไง
สวัสดีค่ะ onsanit ตุ่มบริเวณรอบอวัยวะเพศชายอาจจะเกิดจาก ตุ่ม PPP หรือ Pearly penile papules เป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์เพราะมีลักษณะคล้ายกัน หรือเป็นตุ่มไขมันอุดตัน ตุ่มจากผื่นผิวหนังอักเสบหรือการแพ้สัมผัส ตุ่มจากการติดเชื้อโรคติดต่อทางเพศสัมพันธ์เช่นหนองใน ซิฟิลิซ แผลริมอ่อน เป็นต้นควรพบแพทย์เพื่อตรวจร่างกายดูลักษณะตุ่มและการกระจายตัวของตุ่ม ร่วมกับตรวจหาโรคติดต่อทางเพศสัมพันธ์ไปด้วย ให้ได้การวินิจฉัยที่แน่ชัด ถ้ามีการติดเชื้อควรได้รับยาฆ่าเชื้อที่ตรงกับโรคภายใต้การดูแลของแพทย์เบื้องต้นใช้น้ำเปล่าสะอาดล้างแค่ภายนอกเท่านั้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร